****

**24.04.2020**

***For Immediate Release***

**PRESS RELEASE:**

**Prekogranična politička saradnja štiti vodne resurse u proširenom slivu rijeke Drim**

**Ministri i visoki zvaničnici pet zemalja sliva potvrđuju Strateški Akcioni Program (SAP) za prošireni sliv rijeke Drim u Jugo-istočnoj Evropi.**

Zvaničnici iz pet zemalja Drimskog sliva danas su virtuelno potpisali zajedničku izjavu kojom daju podršku **Strateškom Akcionom planu (SAP)** za održivo upravljanje proširenim slivom rijeke Drim na dobrobit 1.6 miliona stanovnika koji žive u slivu. Podjeljen između Albanije, Grčke, Kosova\*, Crne Gore i Sjeverne Makedonije (pet zemalja sliva) Drimski basen priža vodne resurse za piće, energiju, ribarstvo i poljoprivredu, biološku raznovrsnost, turizam i industriju.

Ova podrška potvrđuje političku volju pet zemalja sliva za prekograničnom saradnjom i šalje snažnu poruku da unaprijeđenje upravljanja vodnim resursima, koje takođe pozitivno utiče na javno zdravlje i dobrobit građana, ostaje jedan od prioriteta kao i nastavak jačanja saradnje na prekograničnom nivou, uprkos trenutnim teškoćama izazvanim COVID-19 pandemijom. Trenutna kriza naglašava vitalni značaj vode za potrebe higijene u ovom regionu i globalno.

Razvoj SAP-a, koji se sastoji **od više od 100 usaglašenih politika i tehničkih akcija**, podržan je od strane [Drimskog](http://drincorda.iwlearn.org/) projekta Globalnog fonda za Životnu sredinu (GEF) koji je dizajniran da bi sproveo Memorandum o razumjevanju za održivo upravljanje Drimskim basenom (Drin MoR) , potpisanog u Tirani 25 Novembra 2011. godine od strane predstavnika resornih Ministarstava zemalja sliva. Drin core grupa (DCG), zajedničko tijelo uspostavljeno kroz Drin MoR da koordinira njegovu implementaciju, i njene ekspertske radne grupe, su u potpunosti operativne i u njima su osobe ženskog pola zastupljene sa 30 % i 60 % od ukupnog broja članova. Drimski projekat je implementiran od strane Programa Ujedinjenih nacija za razvoj (UNDP) a sproveden od strane Globalnog partnerstva za vode Mediterana (GWP-Med). Ekonomska komisija Ujedinjenih nacija za Evropu (UNECE) je partner u ovom procesu.

Današnja ceremonija potpisivanja je korak naprijed ka postizanju Zajedničke vizije o održivom upravljanju Drimskim basenom , postavljenom kroz Drin MoR.

SAP je razvijen tokom prethodne godine kroz ekstenzivan proces konsultacija sa više od 200 zainteresovanih strana, uključujući i predstavnike relevantnih ministarstava i tehničkih eksperata. SAP definiše akcije za ublažavanje negativnih efekata po prirodu, društvo i ekonomiju iz četiri oblasti (zagađenje voda, gubitak biodiverziteta, ometanje toka vode i sedimenata) i one čine prvi strateški dokument za dijeljenje vodnih resursa u regionu.

Navedeni prekogranični problemi su identifikovani kroz sprovođenje detaljne naučne procjene Drimskog basena, poznate kao Prekogranična diagnostička analiza (TDA). Aktivnosti uključene u SAP će takođe pomoći zemljama Drimskog sliva u sprovođenju relevantnih EU direktiva iz oblasti životne sredine i voda kao što je EU okvirna direktiva o vodama.

SAP će predstavljati glavnu polaznu osnovu za informisanje koordinisanog upravljanja Drimskim basenom u godinama koje dolaze. Prioritet zemalja sliva je sada je na identifikaciji izvora finansiranja akcija predvidjenih SAP-om, kako bi se osiguralo da održivo upravljanje Drimskim basenom bude sprovedeno.

**IZJAVE POTPISNIKA:**

**g-din Jani Makraduli,** Pomoćnik ministra, Ministarstvo životne sredine i prostornog planiranja, Sjeverna Makedonija;

*“Jedna od naučenih lekcija od COVID-19 pandemije je da je važno imati dobru prekograničnu i regionalnu saradnju. SAP ima dvije važne uloge: zaštitu životne sredine, kao značajan korak ka postizanju zajedničkog upravljanja Drimskim basenom i važnu političku poruku ka regionalnoj saradnji. Htio bih da pohvalim snažnu podršku implementacionih agencija i partnera donora vezano za Drin proces (GEF, UNDP, UNECE, GWP-Med). Snažno vjerujem da SAP može da doprinese budućoj planiranoj donatorskoj konferenciji i da će se nastaviti sa implementacijom projekata definisanih SAP-om.“*

**Prof. Konstantinos Aravossis**, Državni sekretar za životnu sredinu i vode, Ministarstvo životne sredine i energije, Grčka;

*„Sa ovom zajedničkom deklaracijom, kompetentne vlasti zemalja Drimskog sliva cijeneci pozitivne rezultate kacija sprovedenih do sada, ponovo potvrđuju političku volju za nastavkom saradnje ka postizanju održivog upravljanja proširenim slivom rijeke Drim, u skladu sa principima i pravnim okvirom Evropske unije i drugih bilateralnih i multilateralnih sproazuma koji se tiču pod-basena u regionu.*

*Istovremeno oni ponovo potvrđuju volju da se ojačaju napori da se integrišu međunarodne konvencije i protokoli usvojeni od strane strana potpisnica i da se prepozna zaštita životne sredine i očuvanje kao i održivo upravljanje vodnim resursima kao integralni dio razvoja regiona, kroz koordinisane akcije koje će adresirati identifikovane probleme.“*

**g-din Izedin Bytyqi**, Državni sekretar, Ministarstvo infrastrukture i životne sredine, Kosovo;

*“Usvajanje SAP-a za nas predstavlja važan korak naprijed ka jačanju zajedničkog upravljanja dijeljenjih vodnih resursa. Urađeno do sada je dobra osnova za definisanje zajedničkih ciljeva ka budućem jačanju saradnje i implementaciji konkretnih aktivnosti na poboljšanju kvaliteta voda, smanjenju vodnog stresa, smanjenju ljudskog uticaja u skladu sa principima integralnog upravljanja vodnim resusima i Okvirne direktive o vodama. Želim da zahvalim svojim kolegama iz Albanije, Grčke, Sjeverne Makedonije i Crne Gore na njihovoj saradnji. Radujem se narednom koraku a to je implementacija SAP-a!”*

**g-dja Gerta Lubonja**, Generalni direktor Agencije za upravljanje vodnim resursima, Albanija;

*“U vremenu kada je Svijet zaključan u borbi protiv korona virusa čini se da nikada nije bilo važnije zaštititi naše vodne resurse. U ovom vremenu bez presedana, voda je nezamjenjivo oružije u boprbi protiv zaraze služeći kao barijera prema virusu i podržavajući dostojan standard življenja miliona ljudi koji su zatočeni u svojim domovima. Zato što na ovome radimo već skoro 10 godina sa ubjeđenjem da upravljamo izvarendim djeljenim resuesom mi ćemo nastaviti da budemo fokusirani na implementaciju SAP-a za Drin i budemo optimistični uprkos ovim posebno teškim vremenima.”*

**g-din Momčilo Blagojević**, Generalni direktor Direktorata za vodoprivredu, Ministarstvo poljoprivrede i ruralnog razvoja, Crna Gora;

*Ovo je veoma važan događaj za jačanje regionalne saradnje u Drimskom basenu i nama je posebno zadovoljstvo da promovišemo zajedničke aktivnosti usmjerene ka koordinisanom upravljanju zajedničkog vodnog resursa Drimskog basena. Ova zajednička izjava će definitivno biti okvir za nastavak buduće saradnje i mi ćemo nastaviti da radimo sa posvećenošću ka očuvanju životne sredine i boljem upravljanju našim vodnim resursima.*

***IZJAVE PARTNERA DRIN PROJEKTA:***

**g-din Gustavo Fonseca,** Direktor programa, Globalni fond za životnu sredinu

*“Potpisivanje Strateškog akcionog programa za prošireni sliv rijeke Drim označava važan korak ka boljoj prekograničnoj saradnji i djeljenju priordnih resursa koji se oslikavaju u zdravom i otpornom ekosistemu rijeke Drim. Dirljivo je prisustvovati snažnoj saradnji između ekonomskih sektora, političkih lidera i onih koji žive u basenu širom zemalja sliva, definisanoj u Strateškom akcionom programu. Prekogranični baseni širom Svijeta mogu da nauče dosta od duha saradnje i partnerstva koji se prikazuje danas za basen rijeke Drim.”*

**g-din Mr Limya Eltayeb**, Stalni predstavnik UNDP-ja, Albanija:

*“Usvajanje Strateškog akcionog programa- dekadu nakon potpisivanja prekograničnog Sporazuma o razumjevanju iz Tirane 2011. godine, je važan korak ka identifikovanju prioritetnih problema u Drimskom basenu i načina na koji se oni mogu riješiti. Ovaj strateški dokument predstavlja zajedničku viziju za dobrobit 1,6 miliona stanovnika i za održivi razvoj.”*

**g-din Mr Marco Keiner**, Direktor odjeljenja za životnu sredinu, UNECE:

*“Prekogranična saradnja proširenom slivu rijeke Drim je postigla značajne ciljeve i donjela važne koristi doprinoseći implementaciji UNECE Konvencije o vodama od strane zemalja sliva. Ova saradnja, što je važno, podržava postizanje ciljeva održivog razvoja, prije svega cilja 6.5 o integralnom upravljanju vodim resursima na svim nivoima, uključujući i kroz prekograničnu saradnju.”*

**dr. Monika Weber-Fahr**, Izvršni sekretar, Globalno partnerstvo za vode:

“U sred COVID-19 krize, 5 zemalja Drimskog sliva šalju snažnu poruku da će unaprijeđeno i integralno upravljanje vodnim resurisma nastaviti da bude trajan cilj, od koristi za dobrobit stanovnika, ekonomskog rasta i zaposlenja, životne sredine, zdravlja i mnogo drugog. Služeći saradnji u basenu rijeke Drim skoro deceiniju, GWP i GWP-Med mogu samo biti ponosni na ovo dostignuće; mi smo zahvalni našim partnerima, GEF, UNDP i UNECE za njihovu stalnu podršku i zajedničke akcije koje su dovele do mjerljivih rezultata za dobrobit zemalja sliva.”

*\*Sve reference za Kosovo su vezane za rezoluciju Svjeta bezbjednosti 1244 (1999)*

KRAJ

ZABILJEŠKE:

**O Globalnom fondu za životnu sredinu (GEF)**

Globalni fond za životnu sredinu (GEF) je uspostavljen nakon Samita za zemlju u Riju 1992. godine sa ciljem da adresira najznačajnije probleme životne sredine naše Planete. Od tada, GEF je obezbjedio skoro 20 milijardi dolara kroz donacije i mobilisao oko 107 milijardi dolara u ko-finansiranju za više od 4.700 projekata u 170 zemalja. Kroz svoj program malih grantova, GEF je pružio podršku za skoro 24.00 inicijativa civilnog društva i lokalnih zajednica u 128 zemalja.

**O Razvojnom programu Ujedinjenih Nacija (UNDP)**

UNDP je prisutan u oko 170 zemalja i teritorija pomažući da se postigne iskorenjavanje siromaštva i smanjenje nejednakosti i isključivanja. UNDP pruža pomoć zemljama da razviju politike, vještine liderstva, mogućnosti partnerstava, institucionalnih kapaciteta i izgradnji otpornosti u cilju održanja razvojnih rezultata.

**O Globalnom partnerstvu za vode Mediterana (GWP-Med)**

Globalno partnerstvo za vode Mediterana (GWP-Med) je uspostavljeno 2002. godine kao Mediteranska ispostava među vladine organizacije: Globalno partnerstvo za vode (GWP). Sa ciljem postizanje vodne sigurnosti za Mediteran, GWP-Med je mreža akcija mnogo zainteresovanih strana koja radi na regionalnom, prekograničnom, nacionalnom nivou kao i na nivou basena gdje promoviše aktivnosti i podržava dijalog o [Integralnom upravljanju vodnim resursima](https://www.gwp.org/en/About/why/the-need-for-an-integrated-approach/) (IUVR), pruža tehničku podršku donosiocima politika, sprovodi pokazne aktivnosti i doprinosi razvoju vještina i znanja. Strateški prioriteti uključuju postizanje SDG cilja 6.5 o IUVR, prilagođavanju na ranjivost i klimatske promjene i pregogranično upravljanje riječnim basenima. Rodna ravnopravnost i mladi kao i učešće privatnog sektora u finaniranju voda su takođe ključne, horizontalne teme za GWP-Med.

Za više informacija, molimo Vas kontaktirajte službenika za komunikacije Globalnog partnerstva za vode Mediterana: g-dju Frances Dixon na *frances@gwpmed.org*

**O UNECE i Konvenciji o vodama**

Komisija Ujedinjenih nacija za Evropu (UNECE), uspostavljena 1947. godine, je jedna od 5 regionalnih komisija Ujedinjenih nacija. Podržava zemlje u implementaciji 2030 Agende i postizanju milenijumskih ciljeva održivog razvoja (SDG).

Konvencija o zaštiti i korištenju prekograničnih vodotoka i međunarodnih jezera, čiji je sekretarijat UNECE, od svog stupanja na snagu 1996. godine, pružila je važan okvir za unaprijeđenje resursa podzemnih i površinskih voda, inicijalno u pan-Evropskom regionu a od svog globalnog otvaranja 2016. godine i svim pristupnim clanicama UN, globalno. Konvencija ima za cilj zaštitu i osiguravanje kvantiteta, kvaliteta i održivog upravljanja prekograničnih vodnih resursa podržavajući i promovišući saradnju između država. Institucionalni okvir Konvencije, koji je zasnovan na sastancima strana ugovornica, njegova tijela kao i stalni sekretarijat pomažu stranama ugovornicama u implementaciji i progresivnom razvoju konvencije. Ovaj razvoj uključuje i razmjenu iskustava i dobrih praksi, razvoj smjernica i preporuka, implementaciju projekata kao i razvoj kapaciteta.